21.12.2022
ET
Euroopa Liidu Teataja
L 327/5
(24)
Seoses käesoleva määrusega hõlmatud sihtotstarbelise abiga, mida antakse suurettevõtjast toetusesaajale, peaks liikmesriik lisaks VKEde suhtes kohaldatavatele tingimustele ergutava mõju kohta tagama ka selle, et toetusesaaja on oma sisedokumendis analüüsinud abisaava projekti või tegevuse elujõulisust koos abiga ja ilma abita.
Liik­ mesriik peaks kontrollima, et kõnealune sisedokument kinnitab projekti või tegevuse ulatuse või abi saava projektiga seoses abisaaja poolt kulutatava kogusumma olulist suurenemist või projekti või tegevuse lõpuleviimise olulist kiirenemist.
Samuti peaks olema võimalik teha ergutav mõju kindlaks, lähtudes asjaolust, et abi puudumisel ei oleks investeerimisprojekti või tegevust asjaomases maapiirkonnas sellisel kujul ellu viidud.
(25)
Automaatsete maksusoodustuste vormis abikavade suhtes tuleks jätkuvalt kohaldada ergutava mõjuga seotud eritingimust, võttes arvesse asjaolu, et sellistest abikavadest tulenevat abi antakse automaatselt.
See eritingimus tähendab, et kõnealused abikavad peaksid olema vastu võetud enne, kui alustati tegevust või tööd abi saava projekti/tegevuse elluviimiseks.
Seda tingimust ei tuleks siiski kohaldada maksumeetme kava järglaskavade puhul, eeldusel et tegevus oli hõlmatud juba eelnevate maksusoodustuse vormis kavadega.
Järgnevate abikavade ergutava mõju hindamisel on otsustavaks momendiks hetk, mil maksumeede algses kavas esimest korda kehtestati.
(26)
Natura 2000 (9) põllumajandusalade puhul on eesmärk tagada põllumajandussektoris tegutsevate ettevõtjate keskkonnategevuse tulemuslikkus ja tõhusus.
Hektari kohta antav abi peaks olema kooskõlas liidu ja asjaomase liikmesriigi siseriikliku õigusega, mis käsitleb keskkonnakaitset, põllumajanduse keskkonna- ja kliimaeesmärkide, sealhulgas liikide ja elupaikade elurikkuse kaitsestaatuse saavutamist ning Natura 2000 alade üldkasutusväärtuse suurendamist.
(27)
Seoses abiga, mida antakse maakorralduseks, abiga teavitusmeetmeteks, et teha teave kättesaadavaks määramata arvule abisaajatele põllumajandus- ja metsandussektoris, müügiedendusmeetmetega selliste väljaannete vormis, mille eesmärk on tõsta üldsuse teadlikkust põllumajandustoodetest, abiga loodusõnnetusega võrreldavate ebasood­ sate ilmastikutingimuste ja muude ebasoodsate ilmastikutingimuste tõttu tekkinud kahju korvamiseks, abiga loomataudide ja taimekahjustajate ennetamise, tõrjumise ja likvideerimise kulude katmiseks ning loomataudide või taimekahjustajate tekitatud kahju korvamiseks, abiga hukkunud loomade kõrvaldamise ja hävitamisega seotud kulude katmiseks, abiga kaitsealuste loomade põhjustatud kahju korvamiseks, abiga Natura 2000 aladega seotud ebasoodsate tingimuste hüvitamiseks, abiga teadus- ja arendustegevuseks ning innovatsiooniks, abiga loodus­ õnnetuste tekitatud kahju korvamiseks ning abiga investeeringuteks põllumajanduslikes majapidamistes ja metsades asuva kultuuri- ja looduspärandi säilitamiseks, abiga metsakahjustuste kõrvaldamiseks, abiga põlluma­ jandustootjate osalemiseks puuvilla ja toiduainete kvaliteedikavades ning abiga kogukonna juhitud kohaliku arengu projektides või Euroopa innovatsioonipartnerluse töörühmade projektides osalevatele või neist kasu saavatele ettevõtjatele, ei tuleks ergutava mõju olemasolu nõuda või siis tuleks eeldada selle mõju olemasolu, kui käesolevas määruses nende abi liikide kohta sätestatud eritingimused on täidetud.
(28)
Selleks et tagada abi proportsionaalsus ja selle piirdumine vajaliku summaga, tuleks maksimaalsed abisummad võimaluse korral alati väljendada abi osakaaluna rahastamiskõlblikest kuludest.
Kui abi ülemmäära ei saa kehtes­ tada rahastamiskõlblike kulude määratlematuse tõttu või põhjusel, et väikeste summade puhul tahetakse kasutada lihtsamaid vahendeid, tuleks abi proportsionaalsuse tagamiseks sätestada nominaalväärtuses määratletud maksi­ maalsed abisummad.
Abi osakaal või maksimaalne abisumma tuleks kindlaks määrata tasemel, mis minimeerib abi saavas sektoris konkurentsimoonutused, kuid võimaldab samal ajal asjakohaselt soodustada põllumajanduses ja maapiirkondades või metsandussektoris tegutsevate abisaajate majandustegevuse arengut.
Maaelu arengu vald­ konnas liidu rahastatavate sekkumistega sidususe tagamiseks tuleks abi ülemmäärad viia kooskõlla määruses (EL) 2021/2115 sätestatud ülemmääradega, kui see on kooskõlas riigiabi põhimõtetega, mis tulenevad aluslepingu artikli 107 lõike 3 punkti c kohaldamisest.
(29)
Abi osakaalu arvutamisel tuleks arvesse võtta ainult rahastamiskõlblikke kulusid.
Käesoleva määrusega ei tohiks teatamiskohustusest vabastada abi, mis ületab asjaomast abi osakaalu rahastamiskõlbmatute kulude arvessevõt­ mise tõttu.
Rahastamiskõlblike kulude kindlaksmääramise aluseks peaksid olema selged, üksikasjalikud ja ajako­ hased dokumentaalsed tõendid.
Arvutus peaks põhinema summadel, millest ei ole maha arvatud makse ega muid
(9) Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.7.1992, lk 7).